11 ліпеня

## Падзеі
* 813 — бізантыйскі імпэратар Міхаіл I адмовіўся ад стальцу і пастрыгся ў манахі
* 911 — Карл Прасьцяк і Ролян Нармандзкі падпісалі Сэнт-Клер-сюр-Эпцкую дамову
* 1174 — Бальдвін IV стаў каралём Ерусаліму
* 1346 — граф люксэмбурскі і кароль багемскі Карл IV абраны на караля рымлянаў
* 1496 — вялікі князь Аляксандар надаў Горадні поўнае Магдэбурскае права
* 1576 — шукаючы праход праз Паўночны Атлянтычны акіян, Мартын Фробішар адкрыў Грэнляндыю, якую памылкова палічыў Фрысьляндыяй
* 1609 — у Вільні праваслаўныя ўчынілі няўдалы замах на грэка-каталіцкага мітрапаліта Іпація Пацея
* 1660 — войска Міхала Казімера Паца прыступам вызваліла Вільню ад маскоўскага войска
* 1705 — у Сафійскім саборы ў Полацку маскоўскі цар Пётар I забіў 5 манахаў-базылянаў
* 1783 — Француская акадэмія прыпыніла праектаваньне парахода як беспэрспэктыўнае
* 1889 — заснаванае мэксыканскае места Тыхуана
* 1893 — японскі прадпрымальнік Какічы Мікімота ўпершыню атрымаў штучныя пэрліны
* 1899 — Джаваньні Аньельлі заснаваў у італьянскім Турыне кампанію Fiat
* 1917 — пачатак бітвы пры Пашэндэйле
* 1920 — польскія ўлады забаранілі беларускі тыднёвік «Незалежная думка»
* 1921 — скончылася вайна за незалежнасьць Ірляндыі
* 1921 — Чырвоная Армія захапіла Манголію і стварыла Мангольскую народную рэспубліку
* 1940 — II сусьветная вайна: Анры Філіп Петэн стаў кіраўніком акупаванай Францускай дзяржавы
* 1943 — пік «Валынскай разьні», калі сілы УПА адначасова заатакавалі, паводле розных зьвестках, ад 99 да больш чым 150 польскіх населеных пунктаў з агульнай колькасьцю ахвяраў да 50—60 тысячаў чалавек
* 1957 — заснаваны Інстытут мастацтвазнаўства, этнаграфіі і фальклёру Акадэміі навук БССР
* 1957 — Ага Хан IV стаў 49-м ісмаільскім імамам
* 1960 — Кангалескі крызіс: Катанга выйшла са складу Рэспублікі Конга
* 1962 — адбылася першая трансатлянтычная спадарожнікавая тэлетрансьляцыя.
* 1995 — выйшаў першы нумар газэты «Народная Воля»
* 1995 — у Срэбраніцы сэрбскія войскі ўчынілі масавае забойства басьнійцаў-мусульманаў

## Нараджэньні
* 1366 — Ганна Багемская, жонка Рычарда II Ангельскага
* 1561 — Люіс дэ Гогара, гішпанскі паэта й драматург
* 1885 — Францішак Рамейка, беларускі каталіцкі сьвятар, грамадзкі дзяяч
* 1903 — Вільям Генрыхавіч Фішэр, савецкі пісьменьнік нямецкага паходжаньня
* 1925 — Андрэй Богуш, беларускі фізык-тэарэтык
* 1927 — Тэадор Мэйман, амэрыканскі навукоўца, стваральнік першага лазэра
* 1932 — Анатоль Анікейчык, беларускі скульптар, пэдагог, народны мастак Беларусі

## Сьмерці
* 1836 — Жан Батыст Люі Масьле, рымска-каталіцкі дзяяч, біскуп
* 1974 — Пэр Фабіян Лагерквіст (н. 1891), швэдзкі пісьменьнік, ляўрэат Нобэлеўскай прэміі 1951 году
* 1982 — Мэша Сэлімавіч, басьнійскі, сэрбскі і югаслаўскі пісьменьнік, адзін з найвыбітнейшых празаікаў XX стагодзьдзя ва Ўсходняй Эўропе
* 2023:
** Алесь Пушкін, беларускі жывапісец-нонканфарміст, тэатральны мастак, пэрформэр, арт-куратар
** Мілан Кундэра, чэскі пісьменьнік

## Сьвяты
* ААН: Сусьветны дзень насельніцтва
** Сусьветны дзень чакаляды
* Беларуская ССР: Дзень вызваленьня Беларусі ад белапалякаў
* КНР: Нацыянальны марскі дзень
* Польшча: Нацыянальны дзень памяці ахвяраў генацыду палякаў украінскімі нацыяналістамі